stanford-oval/wikipedia huggingface dataset:
ฮัสกี้หน้าโง่กับอาจารย์เหมียวขาวของเขา
ตัวละคร > ตัวละครหลัก

| นักแสดง | ตัวละคร | แนะนำตัวละคร |
| --- | --- | --- |
| เฉิน เฟย์ยฺหวี่  TBA (วัยเด็ก) | โม่หราน (墨燃) |  ชื่อรอง: โม่เวยอวี่ (墨微雨)  โม่หรานเป็นลูกศิษย์คนที่ 3 ของฉู่หว่านหนิง เป็นผู้บำเพ็ญที่มีความมั่นใจสูง ร้าย และไร้ยางอาย เขาไม่ใช่ลูกศิษย์ที่ฉลาดที่สุดในสำนัก อยู่มาวันหนึ่งเขาก็ค่อย ๆ ระลึกความทรงจำของตัวเขาเองตอนเป็น ท่าเซียนจวิน (踏仙君) ราชันเหยียบเซียนต่ำช้าเลวทรามและฆาตกรที่เกลียดชัง ฉู่หว่านหนิง และสาบานจะเข่นฆ่าผู้บำเพ็ญทั่วหล้า บุคลิกของเขาค่อย ๆ เปลี่ยนไปอย่างช้า ๆ หลังถูกเหนี่ยวนำด้วยเศษเสี้ยวแห่งความทรงจำที่ค่อย ๆ กลับคืนมา ทำให้เขาต้องต่อสู้เพื่อที่จะคืนสติกลับมาเป็น โม่หราน ที่ใจดีและมีคุณธรรมเช่นเดิม |
| หลัว อวินซี  Huang Yi (วัยรุ่น) Lin Ziye (วัยเด็ก) | ฉู่หว่านหนิง (楚晚宁) |  ผู้อาวุโสอวี้เหิง (玉衡长老)  เป็นที่รู้จักในชื่อ หว่านเยี่ยอวี้เหิง (晚夜玉衡) และ เป๋ยโต่วเซียนจุน (北斗仙尊) เขาเป็นปรมาจารย์แห่งโลกบำเพ็ญเพียรที่ซ่อนธรรมชาติของความห่วงใยผู้อื่นและความอ่อนไหวไว้ภายใต้ภาพลักษณ์อันเย็นชา เขาอุทิศเวลาให้กับภารกิจปิดทองหลังพระในการเชื่อมรอยแยกระหว่างโลกปิศาจและโลกมนุษย์ และใช้เวลาว่างในการสร้างอุปกรณ์เครื่องกลราคาถูก ชื่อ เทพท่องราตรี ให้คนธรรมดาสามารถนำไปปกป้องตัวเองจากผีร้ายได้ ฉู่หว่านหนิงถือการปกป้องชีวิตผู้คนและการกำจัดปิศาจร้ายสำคัญยิ่งแม้ว่าจะต้องสละชีวิตตัวเอง |
ตัวละคร > ตัวละครรอง

| นักแสดง | ตัวละคร | แนะนำตัวละคร |
| --- | --- | --- |
| เฉิน เหยา | ซือเม่ย (师昧) | ชื่อรอง: ซือ หมิงจิ้ง (师明净) ซือเม่ยดูภายนอกเป็นคนใจดี สุภาพ มีเหตุผล และหลีกเลี่ยงความขัดแย้ง เธอไม่เจ้าคิดเจ้าแค้น และมักเป็นตัวกลางไกล่เกลี่ยเวลาโม่หรานและเซวียเหมิงทะเลาะกัน แต่ทว่าจริง ๆ แล้วเธอซ่อนความลับคอขาดบาดตายอยู่และต้องตัดสินใจในที่สุด |
| โจว ฉี | เซวีย เหมิง (薛蒙) | ชื่อรอง: เซวีย จื่อหมิง (薛子明) ประมุขน้อยจอมหลงตัวเองแห่งยอดเขาสื่อเซิง ผู้มีความรับผิดชอบและจิตใจดี เขาเคารพนับถืออาจารย์ ฉู่หว่านหนิง อย่างยิ่ง และรักพ่อแม่ เซวียเจิ้งยง และหวังฟูเหริน อย่างมาก แม้ในวัยเด็กจะดูไม่สนใจอะไร แต่เขาถูกบีบให้ต้องเติบโตเมื่อหายนะมารุกล้ำถึงสำนัก |
| เซ กวานโฮ | เซวีย เจิ้งยง (薛正雍) | ประมุขแห่งยอดเขาสื่อเซิง ผู้บำเพ็ญที่ใจดีและมนุษยสัมพันธ์ดี เขาก่อตั้งสำนักยอดเขาสื่อเซิงเพื่อป้องกันโลกบำเพ็ญเพียรชั้นล่างจากเหล่าผีร้าย เขาได้ชักชวนให้ ฉู่หว่านหนิง มาเข้าร่วมสำนักหลังจากที่เขาออกจากสำนักหรูเฟิงเพราะความรังเกียจ |
งานสร้าง > ขั้นตอนพรีโปรดักชันและการถ่ายทำ

วันที่ 6 มกราคม 2020 CD HOME STUDIO ได้ประกาศรวมตัวนักแสดงซีรีส์ รวมถึงข้อมูลทีมงาน ซีรีส์เรื่องนี้ร่วมสร้างโดยบริษัท Tencent Penguin Pictures และ Otters Studio กำกับโดย เหอฉู่เผย, และผู้สร้างโดย Qi Shuai, Ye Fangcang และ Wang Yirong วันที่ 8 มกราคม, มีการเปิดเผยว่าละครได้ถูกส่งให้หน่วยจัดการภาพยนตร์ วิทยุและโทรทัศน์ (ประเทศจีน)
ซีรีส์เริ่มถ่ายทำเมื่อวันที่ 24 เมษายน 2020 ที่ เหิงเตี้ยนเวิร์ลด์สตูดิโอ
งานสร้าง > การคัดเลือกนักแสดง

วันที่ 21 มกราคม 2020 มีการประกาศว่า หลัว ยฺหวินซี และ เฉิน เฟย์ยฺหวี่ รับบทนักแสดงนำ
งานสร้าง > คอนเซ็ปท์และการออกแบบ

ทีมงานส่วนใหญ่ รวมถึงทีมออกแบบโลเกชั่น Hua Tian, ทีมวิชวลเอ็ฟเฟกท์ TimeAxis, ผู้กำกับทรงผมและแต่งหน้า Zeng Minghui และช่างภาพนิ่ง Li Ruoyu เคยทำงานในละครโรแมนติกแฟนตาซีปี 2018 เรื่อง มธุรสหวานล้ำ สลายเป็นเถ้าราวเกล็ดน้ำค้าง มาก่อน  Chen Xin รับหน้าที่ผู้กำกับศิลป์ ในขณะที่ Huang Wei รับผิดชอบออกแบบเครื่องแต่งกาย วันที่ 21 มกราคม 2020 ภาพคอนเซ็ปท์ที่ออกแบบโดย Hua Tian ถูกปล่อยทางเว่ยปั๋วทางการของซีรีส์
การประชาสัมพันธ์ > เกมมือถือโปเยโปโลเย-ฮ่าวอีสิง

ฮัสกี้หน้าโง่กับอาจารย์เหมียวขาวของเขา มีการออกเป็นส่วนขยายของ เกมมือถือโปเยโปโลเย และปล่อยออกสู่ท้องตลาดในประเทศจีนเมื่อ 15 ก.ค. 64 มีการทำ MV โปรโมตอ้างอิงเนื้อหาจากนิยายพร้อมเพลงประกอบ ได้แก่ เพลง《恨错》(เกลียดคนผิด) ร้องโดย 小千 และเพลง《余生付雪夜》(คืนหิมะที่หนาวเหน็บชั่วชีวิต)
Hengdian World Studios, the main filming site of the series
การทัพสุยยฺเหวี่ยน

การทัพซุ่ยหยวน(จีน: 綏遠抗戰; พินอิน: Suīyuǎn kàngzhàn; ญี่ปุ่น: 綏遠事件, อักษรโรมัน: Suīyuǎn shìjiàn) เป็นความพยายามโดยกองทัพมองโกเลียในและกองทัพมหาฮั่นอันชอบธรรม ทั้งสองกองทัพได้ถูกก่อตั้งขึ้นและสนับสนุนโดยจักรวรรดิญี่ปุ่น เพื่อเข้าควบคุมมณฑลซุ่ยหยวนจากสาธารณรัฐจีน ความพยายามในการบุกครองได้เกิดขึ้นในปี ค.ศ. 1936 ไม่นานก่อนสงครามจีน-ญี่ปุ่นครั้งที่สอง รัฐบาลญี่ปุ่นได้ปฏิเสธที่จะมีส่วนร่วมในปฏิบัติการครั้งนี้ แต่ทหารจากมองโกเลียในและจีนที่ให้ความร่วมมือได้รับการสนับสนุนทางอากาศจากเครื่องบินญี่ปุ่นและได้รับความช่วยเหลือจากกองทัพจักรวรรดิญี่ปุ่น ปฏิบัติการทั้งหมดได้ถูกควบคุมโดยเจ้าหน้าที่เสนาธิการญี่ปุ่น การทัพครั้งนี้ไม่ประสบความสำเร็จ ส่วนมากเนื่องจากขาดการฝึกฝนและขวัญกำลังใจที่ตกต่ำในหมู่ทหารชาวมองโกเลียและผู้ที่ให้ความร่วมมือคนอื่นๆ การป้องกันซุ่ยหยวน หนึ่งในความสำเร็จที่สำคัญเป็นครั้งแรกของกองทัพปฏิวัติแห่งชาติของจีนที่เหนือกว่ากองกำลังสนับสนุนของญี่ปุ่น ขวัญกำลังใจของจีนได้เพิ่มพูนมากขึ้น
อินเดีย (แมว)

| --- | --- |
อินเดียใน ค.ศ. 2001
สปีชีส์: แมว
สายพันธุ์: อเมริกันขนสั้น
เพศ: เมีย
เกิด: 13 กรกฎาคม 1990
ตาย: 4 มกราคม ค.ศ. 2009(2009-01-04) (18 ปี) ทำเนียบขาว วอชิงตัน ดี.ซี. สหรัฐ
ก่อนหน้า: ซ็อกส์
ถัดไป: วิลโลว์
เจ้าของ: จอร์จ ดับเบิลยู. บุชและลอว์รา บุช
บาร์บาราและเจนนา บุชกับอินเดีย, ค.ศ. 2008
อินเดียในชุดฮาโลวีนเมื่อ ค.ศ. 2007
อินเดีย "วิลลี" บุช (อังกฤษ: India "Willie" Bush; 13 กรกฎาคม ค.ศ. 1990 – 4 มกราคม ค.ศ. 2009) เป็นแมวพันธุ์อเมริกันขนสั้นสีดำเพศเมียมีเจ้าของคืออดีตประธานาธิบดีสหรัฐ จอร์จ ดับเบิลยู. บุช และสุภาพสตรีหมายเลขหนึ่ง ลอว์รา บุช มันอาศัยอยู่กับครอบครัวบุชเป็นเวลาเกือบ 2 ทศวรรษ
ประวัติ

ครอบครัวบุชซื้ออินเดีย แมวอเมริกันขนสั้นเพศเมียสีดำสนิท ในช่วงปลาย ค.ศ. 1991 หรือ ค.ศ. 1992 เมื่อบุตรสาวฝาแฝด บาร์บาราและเจนนา บุชอายุ 9 ขวบ เมื่อบุตรสาวฝาแฝดเข้าวิทยาลัย อินเดียจึงอยู่กับจอร์จและลอว์รา บุช แมวตัวนี้ย้ายจากคฤหาสน์ผู้ว่าการรัฐเท็กซัส ออสตินเข้าทำเนียบขาวร่วมกับครอบครัวบุชในช่วงต้น ค.ศ. 2001 หลังบุชเข้ารับตำแหน่งประธานาธิบดี
แม้จะอาศัยอยู่ที่ทำเนียบขาวกับครอบครัว แต่ในสื่อ อินเดียกลับถูกบดบังด้วยสุนัขพันธุ์สก็อตติชเทอร์เรียร์ที่มีชื่อเสียงกว่าของตระกูลบุชอย่างบาร์นีย์และมิสบีซลีย์ อย่างไรก็ตาม มันปรากฏตัวในวิดีโอ "Barneycam" ที่ผลิตโดยเจ้าหน้าที่ทำเนียบขาวช่วงคริสต์มาส โดยปรากฏตัวครั้งแรกในวิดีโอ Where in the White House is Miss Beazley? ซึ่งอินเดียถูกเรียกเป็น "วิลลี" (Willie) สุนัขเหล่านี้ได้รับความสนใจจากคณะนักข่าวทำเนียบขาวมากขึ้นอย่างเห็นได้ชัดในช่วงที่บุชดำรงตำแหน่งประธานาธิบดี
อินเดียปรากฏตัวอีกครั้งภายใต้ชื่อ "วิลลี" ในArchitectural Digest ที่ห้องโถงนั่งทิศตะวันออกของทำเนียบขาวเมื่อเดือนมีนาคม ค.ศ. 2008
อินเดียตายในทำเนียบขาวเมื่อวันที่ 4 มกราคม ค.ศ. 2009 ด้วยอายุ 18 ปี ในข่าวประชาสัมพันธ์ โฆษกสุภาพสตรีหมายเลขหนึ่งกล่าวว่าครอบครัวของบุชรู้สึก "เสียใจอย่างสุดซึ้งกับการตายของแมวของตน" และกล่าวต่อไปว่า "อินเดียเป็นสมาชิกอันเป็นที่รักของครอบครัวบุชมาเกือบสองทศวรรษ เราจะคิดถึงเธออย่างมาก"
ข้อพิพาทในอินเดีย

มีรายงานข้อพิพาทบางส่วนในประเทศอินเดีย เนื่องจากมีบางคนไม่พอใจกับชื่อแมว ในเดือนกรกฎาคม ค.ศ. 2004 ผู้เดินขบวนในนครติรุวนันตปุรัม รัฐเกรละ ประณามชื่อของแมวเป็นการดูหมิ่นชาติอินเดีย และเผาหุ่นจำลองประธานาธิบดีบุชในที่ประท้วง ครอบครัวบุชไม่ได้เปลี่ยนชื่อแมวตามความต้องการของผู้ประท้วง เนื่องจากแมวตัวนี้ได้ชื่อมาจากนักเบสบอล รูเบน เซียร์รา ผู้มีชื่อเล่นว่า "เอลอินดิโอ" ขณะเล่นให้กับเท็กซัสเรนเจอส์ที่บุชเป็นเจ้าของ มีรายงานว่าบาร์บารา ลูกสาวของพวกเขา ตั้งชื่อ "อินเดีย" ให้กับแมวของครอบครัว
แหล่งข้อมูลอื่น

Official Biography at WhiteHouse.gov
India at the Presidential Pet Museum
วัดหนองเสือ (จังหวัดนครปฐม)

| วัดหนองเสือ |
| --- | --- |

ที่ตั้ง: เลขที่ 152 หมู่ที่ 5 ทางหลวงชนบท นฐ.1003 ตำบลหนองดินแดง อำเภอเมืองนครปฐม จังหวัดนครปฐม 73000
ประเภท: วัดราษฎร์
นิกาย: มหานิกาย
เจ้าอาวาส: พระครูปัญญาจิตตารักษ์
 สถานีย่อยพระพุทธศาสนา
วัดหนองเสือ เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 5 บ้านปากท่อ ตำบลหนองดินแดง อำเภอเมืองนครปฐม จังหวัดนครปฐม
ประวัติ

ชุมชนวัดหนองเสือเป็นชุมชนชาวไทยเชื้อสายลาว สันนิษฐานว่าน่าจะอพยพมาอยู่อาศัยในบริเวณนี้ในสมัยพระบาทสมเด็จพระนั่งเกล้าเจ้าอยู่หัวและพระบาทสมเด็จพระจอมเกล้าเจ้าอยู่หัว และได้มีการสร้างมณฑปและอุโบสถ (หลังเก่า) ตั้งวัดเมื่อ พ.ศ. 2413 ได้รับพระราชทานวิสุงคามสีมาครั้งหลังเมื่อวันที่ 14 มิถุนายน พ.ศ. 2533
อาคารเสนาสนะ

มณฑปประดิษฐานพระพุทธรูป เป็นมณฑปก่ออิฐถือปูน โดยรอบส่วนฐานปั้นปูนเป็นพระพุทธรูปยืนในอิริยาบถพนมมือประทับยืนบนฐานบัวโดยรอบ มีบันไดทางขึ้น 2 ทาง คือทิศเหนือและทิศใต้ ทำราวบันไดเป็นตัวพญานาค ส่วนหลังคาเป็นเครื่องไม้ทรงปราสาท มุ่งด้วยแป้นเกล็ดไม้ หน้าบันแกะสลักเป็นรูปพระอินทร์ทรงช้างสามเศียร แวดล้อมด้วยลายพรรณพฤกษา มีช่อฟ้า ใบระกา ลำยอง นาคสะดุ้งตรงแปลาน และหางหงส์ อิทธิพลศิลปะแบบลาวสมัยต้นรัตนโกสินทร์ ปัจจุบันทางวัดปฏิสังขรณ์ขึ้นใหม่
อุโบสถหลังเก่าสมัยต้นรัตนโกสินทร์เป็นอุโบสถขนาด 5 ห้อง ก่ออิฐถือปูน หลังคามุงกระเบื้องดินเผาเคลือบสี หันหน้าหาแนวคลองทางทิศตะวันตก เสากลมบนพื้นระเบียงโดยรอบอุโบสถรับส่วนชายหลังคา หน้าบันส่วนบนทำปูนปั้นลายพรรณพฤกษา ส่วนล่างปั้นเป็นพระพุทธรูปทรงเครื่องประทับนั่งบนฐานบัวปางสมาธิ มีสิงห์ประดับทั้ง 2 ข้าง กำแพงแก้วมีเจดีย์รายโดยรอบอุโบสถ กำแพงแก้วทำเป็นซุ้มประตูทางเข้าหน้าหลังด้านละ 2 ช่อง
รายนามเจ้าอาวาส

พระคำ
พระอ่อน
พระมี
พระฉัน
พระพร
พระครูอั้น
พระครูปัญญาจิตตารักษ์
พระปลัดมานิตย์ วราภิญโญ
กรมส่งเสริมสหกรณ์

| --- | --- |
Cooperative Promotion Department
ตราสัญลักษณ์ของกรม
ภาพรวมกรม
ก่อตั้ง: 1 กันยายน พ.ศ. 2458; 109 ปีก่อน (2458-09-01)
กรมก่อนหน้า: แผนกสหกรณ์ กรมพาณิชย์และสถิติพยากรณ์ กรมสหกรณ์ กระทรวงพาณิชย์ กระทรวงการสหกรณ์ กระทรวงสหกรณ์ กรมสหกรณ์ที่ดิน กรมสหกรณ์พาณิชย์และธนกิจ
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 12 ถนนกรุงเกษม แขวงวัดสามพระยา เขตพระนคร กรุงเทพมหานคร 10200
บุคลากร: 5,027 คน (พ.ศ. 2566)
งบประมาณต่อปี: 2,798,363,500 บาท (พ.ศ. 2568)
ฝ่ายบริหารกรม: วิศิษฐ์ ศรีสุวรรณ์, อธิบดี สันทาน สีสา, รองอธิบดี ประวัติ แดงบรรจง, รองอธิบดี
ต้นสังกัดกรม: กระทรวงเกษตรและสหกรณ์
เว็บไซต์: เว็บไซต์ของกรม
กรมส่งเสริมสหกรณ์ (อังกฤษ: Cooperative Promotion Department) เป็นส่วนราชการระดับกรม สังกัดกระทรวงเกษตรและสหกรณ์ มีหน้าที่ส่งเสริมและพัฒนาการสหกรณ์ภายในประเทศ
ประวัติ

แรกเริ่มหน่วยราชการที่รับผิดชอบด้านสหกรณ์เริ่มจากเป็นแผนกหนึ่งในกรมพาณิชย์และสถิติพยากรณ์ กระทรวงพระคลังมหาสมบัติเมื่อวันที่ 1 กันยายน พ.ศ. 2458 ต่อมากรมพาณิชย์และสถิติพยากรณ์ได้ยกฐานะขึ้นเป็นกระทรวงพาณิชย์ ใน พ.ศ. 2463 แผนกสหกรณ์จึงได้รับการสถาปนาขึ้นเป็น กรมสหกรณ์
พ.ศ. 2495 ในสมัยจอมพล แปลก พิบูลสงคราม ดำรงตำแหน่งนายกรัฐมนตรี ได้ยกฐานะกรมสหกรณ์เป็นกระทรวงการสหกรณ์ จนถึงปี พ.ศ. 2506 จึงได้ถูกยุบกระทรวงการสหกรณ์ลง และโอนงานทั้งหมดไปเป็นของกระทรวงพัฒนาการแห่งชาติที่ตั้งขึ้นใหม่ โดยให้แยกส่วนราชการสหกรณ์ออกมาโดยจัดให้มีกรมสหกรณ์ที่ดิน กรมสหกรณ์พาณิชย์และธนกิจ และกรมตรวจบัญชีสหกรณ์
จนกระทั่งถึงปี พ.ศ. 2515 ได้มีการยกเลิกกระทรวงพัฒนาการแห่งชาติลง และได้ตั้งกระทรวงเกษตรและสหกรณ์ขึ้นจึงได้โอนอำนาจหน้าที่ในส่วนที่เกี่ยวกับการส่งเสริมการสหกรณ์ กรมสหกรณ์ที่ดิน กรมสหกรณ์พาณิชย์และธนกิจ เป็นกรมส่งเสริมสหกรณ์ สังกัดกระทรวงเกษตรและสหกรณ์ โดยมี พันเอกสุรินทร์ ชลประเสริฐ ดำรงตำแหน่งอธิบดีกรมส่งเสริมสหกรณ์และนายทะเบียนสหกรณ์เป็นคนแรก
ประวัติ > วันสหกรณ์แห่งชาติ

วันสหกรณ์แห่งชาติ ตรงกับวันที่ 26 กุมภาพันธ์ ของทุกปี  สืบเนื่องมาจากสหกรณ์ในประเทศต่าง ๆ เจริญก้าวหน้าส่งผลดีในการพัฒนาประเทศ สำหรับประเทศไทยเมื่อ พ.ศ. 2458 นโยบายแห่งรัฐ เห็นสมควรนำวิธีการสหกรณ์ เข้ามาช่วยพัฒนาประเทศให้ประชาชนได้หลุดพ้นจากความยากจน โดยเฉพาะเกษตรกร พระราชวรวงศ์เธอ กรมหมื่นพิทยาลงกรณ์พระบิดาแห่งการสหกรณ์ไทย ได้ทรงส่งเสริมให้ก่อตั้งสหกรณ์แห่งแรกคือ สหกรณ์วัดจันทร์ ไม่จำกัดสินใช้ ณ ตำบลวัดจันทร์ อำเภอเมืองพิษณุโลก จังหวัดพิษณุโลก และทรงเป็นนายทะเบียนสหกรณ์ (พระองค์แรก) รับจดทะเบียนเป็นสหกรณ์แห่งแรก เมื่อวันที่ 26 กุมภาพันธ์ พ.ศ. 2459 ตามรูปแบบสหกรณ์ เครดิตแบบไรฟ์ไฟเซน ที่ได้รับความสำเร็จ มาแล้วใน อินเดีย และพม่า ซึ่งทั้งสองประเทศได้ส่งคนไปศึกษาจากประเทศเยอรมนี และเมื่อวันที่ 9 ตุลาคม พ.ศ. 2527 ที่ประชุมคณะรัฐมนตรีมีมติกำหนดให้วันที่ 26 กุมภาพันธ์ ของทุกปี เป็น "วันสหกรณ์แห่งชาติ "
การแบ่งส่วนราชการ

กฎกระทรวงแบ่งส่วนราชการกรมส่งเสริมสหกรณ์กระทรวงเกษตรและสหกรณ์ พ.ศ. 2557 ให้แบ่งส่วนราชการกรมส่งเสริมสหกรณ์ ดังต่อไปนี้
สำนักงานเลขานุการกรม
กองการเจ้าหน้าที่
กองคลัง
กองแผนงาน
กองพัฒนาระบบสนับสนุนการสหกรณ์
กองพัฒนาสหกรณ์ด้านการเงินและร้านค้า
กองพัฒนาสหกรณ์ภาคการเกษตรและกลุ่มเกษตรกร
ศูนย์เทคโนโลยีสารสนเทศและการสื่อสาร
สำนักงานส่งเสริมสหกรณ์กรุงเทพมหานคร พื้นที่ 1
สำนักงานส่งเสริมสหกรณ์กรุงเทพมหานคร พื้นที่ 2
สำนักพัฒนาและถ่ายทอดเทคโนโลยีการสหกรณ์
หน่วยงานในภูมิภาค

กรมส่งเสริมสหกรณ์ มีหน่วยงานส่วนภูมิภาคตั้งอยู่ในทุกจังหวัด คือ สำนักงานสหกรณ์จังหวัด มีหน้าที่เป็นผู้แทนของกรมส่งเสริมสหกรณ์ ประกอบด้วย 18 เขต ดังนี้
ประเภทของสหกรณ์

ในประเทศไทย มีสหกรณ์ 7 ประเภท ได้แก่
สหกรณ์การเกษตร
สหกรณ์ประมง
สหกรณ์นิคม
สหกรณ์ร้านค้า
สหกรณ์บริการ
สหกรณ์ออมทรัพย์
สหกรณ์เครดิตยูเนี่ยน
รายนามอธิบดี

| รายนาม | วาระการดำรงตำแหน่ง |
| --- | --- |
1. พ.อ. สุรินทร์ ชลประเสริฐ: 2515-2520
2. นาย อดุลย์ นิยมวิภาต: 2520-2522
1. พ.อ. สุรินทร์ ชลประเสริฐ: 2522-2526
3. นาย เชิญ บำรุงวงศ์: 2526-2530
4. นาย ทรงยศ นาคชำนาญ: 2530-2532
5. นาย เสงี่ยม มาหมื่นไวย: 2532-2536
6. นาย อวยผล กนกวิจิตร: 2536-2538
7. นางสาว พีรรัตน์ อังกุรรัต: 2538-2540
8. นาย วัลลภ วิทยประพัฒน์: 2540-2541
9. นาย บุญมี จันทรวงศ์: 2541-2544
10. นาย ชวาลวุฑฒ ไชยนุวัติ: 2544-2545
9. นาย บุญมี จันทรวงศ์: 2545-2549
11. นางสาว สุพัตรา ธนเสนีวัฒน์: 2549-2552
12. นาย ศุภชัย บานพับทอง: 2552
13. นาย ฉกรรจ์ แสงรักษาวงศ์: 2552-2553
14. นาย สมชัย ชาญณรงค์กุล: 2553-2556
15. ดร. จุมพล สงวนสิน: 2556-2557
16. นาย โอภาส กลั่นบุศย์: 2557-2558
17. ดร. วิณะโรจน์ ทรัพย์ส่งสุข: 2558-2560
18. นาย พิเชษฐ์ วิริยะพาหะ: 2560-2563
19.​ นาย​ คมสัน​ จำรูญพงษ์​: 2563-2564
20.​ นาย​ วิศิษฐ์ ศรีสุวรรณ์: 2564-ปัจจุบัน
แหล่งข้อมูลอื่น

กรมส่งเสริมสหกรณ์
| ด ค กหน่วยงานในกระทรวงเกษตรและสหกรณ์ของไทย |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมวิชาการเกษตร  กรมประมง  กรมปศุสัตว์  กรมชลประทาน  กรมพัฒนาที่ดิน  กรมส่งเสริมการเกษตร  กรมส่งเสริมสหกรณ์  สำนักงานการปฏิรูปที่ดินเพื่อเกษตรกรรม  สำนักงานมาตรฐานสินค้าเกษตรและอาหารแห่งชาติ  สำนักงานเศรษฐกิจการเกษตร  กรมตรวจบัญชีสหกรณ์  กรมฝนหลวงและการบินเกษตร  กรมการข้าว  กรมหม่อนไหม  |  |
| รัฐวิสาหกิจ |  องค์การส่งเสริมกิจการโคนมแห่งประเทศไทย  องค์การตลาดเพื่อเกษตรกร  องค์การสะพานปลา  การยางแห่งประเทศไทย  |  |
| องค์การมหาชน |  สถาบันวิจัยและพัฒนาพื้นที่สูง (องค์การมหาชน)  สำนักงานพัฒนาการวิจัยการเกษตร (องค์การมหาชน)  สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน)  |  |
บิทคับ

| --- | --- |

ประเภท: เอกชน
อุตสาหกรรม: ธุรกิจการเงิน ธนาคาร เทคโนโลยี คริปโทเคอร์เรนซี
ก่อตั้ง: 5 กุมภาพันธ์ 2018
สำนักงานใหญ่: 2525 อาคารเอฟวายไอเซ็นเตอร์ 2 ชั้น 11 ถนนพระรามที่ 4 แขวงคลองเตย เขตคลองเตย กรุงเทพมหานคร
พื้นที่ให้บริการ: ทั่วโลก
บุคลากรหลัก: จิรายุส ทรัพย์ศรีโสภา สกลกรย์ สระกวี อธิชนัน พูลเกษ อรรถกฤต ชิมผลาพิบูลย์ สุกฤษฏิ์ พุทธวิริยะ
พนักงาน: 500+
เว็บไซต์: www.bitkubcapital.com
บริษัท บิทคับ แคปปิตอล กรุ๊ป โฮลดิ้งส์ จำกัด (อังกฤษ: Bitkub Capital Group Holding Co.,Ltd.) รู้จักในชื่อ บิทคับ ก่อตั้งขึ้นเมื่อวันที่ 9 กุมภาพันธ์ ค.ศ. 2018 มีสำนักงานหลักตั้งอยู่ที่กรุงเทพมหานคร ประเทศไทย ให้บริการแลกเปลี่ยนสกุลเงินดิจิทัล เช่น บิตคอยน์ โดยได้รับใบอนุญาตให้ประกอบกิจการจากสำนักงานคณะกรรมการกำกับหลักทรัพย์และตลาดหลักทรัพย์ นอกจากนี้ยังให้บริการเป็นที่ปรึกษาเพื่อประยุกต์ใช้เทคโนโลยีบล็อกเชนเข้ากับองค์กรหรือธุรกิจ และให้บริการด้านการศึกษาเกี่ยวกับสกุลเงินดิจิทัลและเทคโนโลยีบล็อกเชนสำหรับผู้ที่สนใจ
บริษัทในเครือ

บริษัทภายในเครือบริษัท บิทคับ แคปปิตอล กรุ๊ป โฮลดิ้งส์ จำกัด มีอยู่ 3 บริษัทด้วยกัน ได้แก่
บริษัท บิทคับ ออนไลน์ จำกัด (อังกฤษ: Bitkub Online Co., Ltd.) เป็นศูนย์ซื้อขายสินทรัพย์ดิจิทัลที่ได้รับใบอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
บริษัท บิทคับ บล็อคเชน เทคโนโลยี จำกัด (อังกฤษ: Bitkub Blockchain Technology Co., Ltd.) กลุ่มที่ปรึกษาด้านไอซีโอ รวมถึงการพัฒนาและออกแบบบล็อกเชน
บริษัท บิทคับ แล็ป จำกัด หรือ บิทคับ อะคาเดมี่ (อังกฤษ: Bitkub Labs Co., Ltd. / Bitkub Academy) ธุรกิจการศึกษาด้านบล็อกเชน เน้นการสร้างองค์ความรู้ที่เป็นองค์รวมของการออกแบบและพัฒนาบล็อกเชน
บริษัทในเครือ > ประวัติ

ในเดือนกุมภาพันธ์ ค.ศ. 2018 บริษัท บิทคับ แคปปิตอล กรุ๊ป โฮลดิ้งส์ จำกัด และ บริษัท บิทคับ ออนไลน์ จำกัด ได้ถูกก่อตั้งขึ้นและจดทะเบียนอย่างถูกต้องตามกฎหมายด้วยทุนจดทะเบียน 80 ล้านบาท นำโดยคุณจิรายุส ทรัพย์ศรีโสภา ประธานเจ้าหน้าที่บริหารเครือบริษัท บิทคับ แคปปิตอล กรุ๊ป โฮลดิ้งส์ จำกัด โดยมีภารกิจหลักในการให้บริการเกี่ยวกับการแลกเปลี่ยนเหรียญดิจิทัลและให้คำปรึกษาเกี่ยวกับเทคโนโลยีบล็อกเชน
ในเดือนกรกฎาคม ค.ศ. 2020 บิทคับอ้างว่าสามารถเติบโตได้อย่างรวดเร็วในช่วงปี 2018 จนถึงปี 2019 โดยอัตราการก้าวกระโดดของรายได้ในช่วงปีดังกล่าวนั้นสูงถึง 338 เปอร์เซ็นต์ เพิ่มขึ้นมาจาก 8 ล้านบาทในปี 2018 ขึ้นไปอยู่ที่ 35 ล้านบาทในปี 2019
ในเดือนกันยายน ค.ศ. 2020 บิทคับได้สร้างเหรียญ แฟนส์ โทเค็น โดยจับมืออินฟลูเอ็นเซอร์ชื่อดังที่มียอดผู้ติดตามรวมกัน 40 ล้านบัญชี และเผยว่าเผยครึ่งปี 2020 บริษัทฯโต 600%
ในเดือนมกราคม ค.ศ. 2021 คณะกรรมการ ก.ล.ต.มีมติให้ บริษัท บิทคับ ออนไลน์ แก้ไขระบบงานซื้อขายที่หยุดชะงักในวันที่ 2, 3 และ 16 มกราคม ค.ศ. 2021 หลังประชาชนร้องเรียนเป็นจำนวนมาก เนื่องจากมีผู้ใช้งานเป็นจำนวนมากสมัครบัญชีเพื่อใช้ซื้อขายคริปโทเคอร์เรนซี และ 4 วันหลังจากนั้นทางบริษัทฯแจ้งว่าได้กลับมาเปิดใช้งานแอปพลิเคชั่นอีกครั้ง และดำเนินการแก้ไขระบบงานทั้งหมดแล้ว
ในเดือนเมษายน ค.ศ. 2021 บิทคับอ้างว่า จากต้นปีบริษัทฯได้เติบโตขึ้นมากกว่า 1,000 เปอร์เซ็นต์ ภายในระยะเวลา 7 วัน จากที่มีพนักงาน 40 คนในตอนแรก ตอนนี้ต้องเพิ่มพนักงานเป็น 500 คน
บริษัทในเครือ > แหล่งข้อมูลอื่น

เว็บไซต์หลัก
เกาะนิวไซบีเรีย

| ชื่อท้องถิ่น: Но́вая Сиби́рь (รัสเซีย) Саҥа Сибиир (ซาคา) |
| --- | --- |
ที่ตั้งของนิวไซบีเรียในหมู่เกาะอันจู
นิวไซบีเรีย
ภูมิศาสตร์
ที่ตั้ง: ระหว่างทะเลลัปเตฟและทะเลไซบีเรียตะวันออก
พิกัด: 75°05′14″N 148°27′30″E﻿ / ﻿75.08722°N 148.45833°E﻿ / 75.08722; 148.45833
กลุ่มเกาะ: หมู่เกาะนิวไซบีเรีย
พื้นที่: 6,200 ตารางกิโลเมตร (2,400 ตารางไมล์)
ระดับสูงสุด: 76 ม. (249 ฟุต)
จุดสูงสุด: ไม่มีชื่อ
การปกครอง
รัสเซีย
ดินแดน: ยากูเตีย
ที่ตั้งของนิวไซบีเรียในสหพันธรัฐรัสเซีย
นิวไซบีเรีย หรือ โนวายา ซีบีร์ (/ˈnoʊvaɪə sɪˈbɪər/; รัสเซีย: Но́вая Сиби́рь, Nóvaya Sibír', [ˈnovəjə sʲɪˈbʲirʲ]; ซาคา: Саҥа Сибиир, อักษรโรมัน: Saña Sibîr) เป็นเกาะที่อยู่ทางตะวันออกสุดของหมู่เกาะอันจู ซึ่งเป็นกลุ่มย่อยทางตอนเหนือของหมู่เกาะนิวไซบีเรีย ตั้งอยู่ระหว่างทะเลลัปเตฟและทะเลไซบีเรียตะวันออก มีพื้นที่ประมาณ 6,200 ตารางกิโลเมตร (2,394 ตารางไมล์) จัดเป็นเกาะที่มีขนาดใหญ่เป็นอันดับที่ 102 ของโลก เกาะนิวไซบีเรียมีพื้นที่ต่ำ โดยมีจุดสูงสุดเพียง 76 เมตร (249 ฟุต) และปกคลุมด้วยพืชพรรณแบบทุนดรา เกาะนี้เป็นส่วนหนึ่งของดินแดนสาธารณรัฐซาฮาของสหพันธรัฐรัสเซีย
แหล่งข้อมูลอื่น

anonymous, nd,"New Siberian Islands". คลังข้อมูลเก่าเก็บจากแหล่งเดิมเมื่อ 2010-12-23. สืบค้นเมื่อ 2010-12-23.{{cite web}}:  CS1 maint: unfit URL (ลิงก์) aerial photographs of these islands.
Andreev, A.A., and D.M. Peteet, 1999, Climate and Diet of Mammoths in the East Siberian Arctic . Science Briefs (August 1999). Goddard Institute for Space Studies, New York, New York. Last visited July 12, 2008.
Anisimov, M.A., and V.E. Tumskoy, 2002, Environmental History of the Novosibirskie Islands for the last 12 ka. 32nd International Arctic Workshop, Program and Abstracts 2002. Institute of Arctic and Alpine Research, University of Colorado at Boulder, pp 23–25.
Kuznetsova, T.V., L.D. Sulerzhitsky, Ch. Siegert, 2001, New data on the “Mammoth” fauna of the Laptev Shelf Land (East Siberian Arctic), The World of Elephants - International Congress, Rome 2001. Consiglio Nazionale delle Ricerche, Centro di Studio per il Quaternario e l'Evoluzione Ambientale, Università di Roma, Roma, Italy.
Schirrmeister, L., H.-W. Hubberten, V. Rachold, and V.G. Grosse, 2005, Lost world - Late Quaternary environment of periglacial Arctic shelves and coastal lowlands in NE-Siberia. 2nd International Alfred Wegener Symposium Bremerhaven, October, 30 - November 2, 2005.
75°05′14″N 148°27′30″E﻿ / ﻿75.08722°N 148.45833°E﻿ / 75.08722; 148.45833
แดเมียน พรีสต์

| Damian Priest |
| --- | --- |

ชื่อเกิด: Luis Martínez
เกิด:  (1982-09-26) กันยายน 26, 1982 (42 ปี) New York City, U.S.
ประวัติมวยปล้ำอาชีพ
ชื่อบนสังเวียน: Damian Martinez Damian Priest Luis Martinez Punisher Martinez Punishment Martinez
ส่วนสูง: 6 ft 5 in (1.96 m)
น้ำหนัก: 249 lb (113 kg)
มาจาก: New York City
ฝึกหัดโดย: Monster Factory
เปิดตัว: 2004
หลุยส์ มาร์ติเนซ (Luis Martínez; 26 กันยายน ค.ศ. 1982) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อ แดเมียน พรีสต์ (Damian Priest) เขาเคยปล้ำให้กับสมาคม Ring of Honor (ROH) ภายใต้ชื่อ พันนิชเมนต์ มาร์ติเนซ (Punishment Martinez) ในการทำงานผ่านความสัมพันธ์ของ ROH กับ New Japan Pro-Wrestling (NJPW) เขายังใช้ชื่อว่า พันนิชเชอร์ มาร์ติเนซ (Punisher Martinez)
แชมป์และรางวัล

แชมป์โลกเฮวีเวต
Keystone Pro Wrestling
KPW Tag Team Championship (1 time) – with Matthew Riddle
KPW Big Monster Glazer Champion (1 time)
Monster Factory Pro Wrestling
MFPW Heavyweight Championship (3 times)
MFPW Tag Team Championship (2 times) – with Brolly (1) and Q. T. Marshall (1)
MFPW Invitational Cup (2016)
New York Post
Faction of the Year (2023) as part of The Judgment Day
Pro Wrestling Illustrated
Faction of the Year (2023)  as part of The Judgment Day
Ranked No. 6 of the top 500 singles wrestlers in the PWI 500 in 2024
Ring of Honor
ROH World Television Championship (1 time)
Survival of the Fittest (2017)
Wrestling Observer Newsletter
Worst Match of the Year (2021) vs. The Miz at WrestleMania Backlash
WWE
World Heavyweight Championship (1 time)
WWE United States Championship (1 time)
WWE Raw Tag Team Championship (2 times) – with Finn Bálor
WWE SmackDown Tag Team Championship (2 times) – with Finn Bálor
NXT North American Championship (1 time)
Men's Money in the Bank (2023)
Slammy Award (1 time)
Faction of the Year (2024) – as a member of The Judgment Day
แหล่งข้อมูลอื่น

แดเมียน พรีสต์ ที่ WWE.com
Luis Martinez ที่อินเทอร์เน็ตมูวีเดตาเบส
แดเมียน พรีสต์ ที่เอกซ์ (ทวิตเตอร์)
ฤดูพายุไซโคลนมหาสมุทรอินเดียเหนือ พ.ศ. 2559

| ฤดูพายุไซโคลนมหาสมุทรอินเดียเหนือ พ> ศ. 2559 |
| --- | --- |
แผนที่สรุปฤดูกาล
ขอบเขตฤดูกาล
ระบบแรกก่อตัว: 17 พฤษภาคม พ.ศ. 2559
ระบบสุดท้ายสลายตัว: 18 ธันวาคม พ.ศ. 2559
พายุมีกำลังมากที่สุด

ชื่อ: วาร์ดะห์
 • ลมแรงสูงสุด: 130 กม./ชม. (80 ไมล์/ชม.) (เฉลี่ย 3 นาที)
 • ความกดอากาศต่ำที่สุด: 982 hPa (มิลลิบาร์)
 
สถิติฤดูกาล
พายุดีเปรสชัน: 9 ลูก
พายุดีเปรสชันหมุนเร็ว: 6 ลูก
พายุไซโคลน: 4 ลูก
พายุไซโคลนกำลังแรง: 2 ลูก
พายุไซโคลนกำลังแรงมาก: 1 ลูก
ผู้เสียชีวิตทั้งหมด: 403 คน
ความเสียหายทั้งหมด: = 3.98 พันล้านดอลลาร์สหรัฐ (ค่าเงิน USD ปี 2016)
 
ฤดูพายุไซโคลนมหาสมุทรอินเดียเหนือ 2557, 2558, 2559, 2560, 2561
ฤดูพายุไซโคลนมหาสมุทรอินเดีย พ.ศ. 2559 คือรอบในอดีตของพายุหมุนเขตร้อน ที่เคยมีการก่อตัวในมหาสมุทรอินเดียเหนือ ซึ่งไม่มีการกำหนดฤดูอย่างเป็นทางการ แต่พายุไซโคลนมีแนวโน้มก่อตัวระหว่างเดือนเมษายนถึงธันวาคม โดยมีอัตราสูงที่สุดตั้งแต่เดือนพฤษภาคมถึงพฤศจิกายน
ขอบเขตของบทความนี้จะถูกจำกัดอยู่ในมหาสมุทรอินเดียที่อยู่ในซีกโลกเหนือ ทางทิศตะวันออกของจะงอยแอฟริกาและทางทิศตะวันตกของคาบสมุทรมลายู โดยมีสองทะเลหลักอยู่ในมหาสมุทรอินเดียเหนือ คือ ทะเลอาหรับ ไปทางตะวันตกของอนุทวีปอินเดีย ถูกเรียกอย่างย่อว่า ARB โดยกรมอุตุนิยมวิทยาอินเดีย (IMD); และอ่าวเบงกอล ไปทางตะวันออก เรียกอย่างย่อว่า BOB โดย IMD
ผู้ที่รับผิดชอบอย่างเป็นทางการในแอ่งนี้ตามศูนย์อุตุนิยมวิทยาชำนัญพิเศษประจำภูมิภาค คือ กรมอุตุนิยมวิทยาอินเดีย (IMD) ขณะที่ศูนย์ร่วมการเตือนภัยไต้ฝุ่นจะออกคำเตือนอย่างไม่เป็นทางการในภูมิภาคนี้ โดยเฉลี่ยแล้วแอ่งนี้จะมีพายุก่อตัว 4-6 ลูกในทุกฤดูกาล
ภาพรวมฤดูกาล

| 0 | 1 | 2 |
| --- | --- | --- |
|    พายุดีเปรสชัน    พายุดีเปรสชันหมุนเร็ว    พายุไซโคลน |    พายุไซโคลนกำลังแรง    พายุไซโคลนกำลังแรงมาก    พายุไซโคลนกำลังแรงอย่างมาก |    พายุซูเปอร์ไซโคลน |
พายุ > พายุไซโคลนโรอานู

วันที่ 14 พฤษภาคม หย่อมความกดอากาศต่ำได้ก่อตัวขึ้นเหนืออ่าวเบงกอล ภายใต้อิทธิพลของร่องความกดอากาศต่ำ
วันที่ 17 พฤษภาคม มันแข็งแกร่งขึ้นอย่างช้า ๆ พร้อมกับที่กรมอุตุนิยมวิทยาอินเดีย (IMD) จัดระดับมันเป็นพายุดีเปรสชัน ขณะที่ศูนย์ร่วมการเตือนภัยไต้ฝุ่น (JTWC) ได้ประกาศการแจ้งเตือนการก่อตัวของพายุหมุนเขตร้อน (TCFA) ซึ่งต่อจากนั้นระบบได้ทวีกำลังแรงขึ้นเป็นพายุโซนร้อน ตามการจัดระดับของ JTWC
วันที่ 18 พฤษภาคม IMD ประกาศทวีกำลังของพายุตามการจัดระดับเป็นพายุดีเปรสชันหมุนเร็ว พร้อมกับออกคำสั่งการเตือนภัยพายุไซโคลนสำหรับรัฐอานธรประเทศ และ รัฐโอฑิศา
วันที่ 19 พฤษภาคม IMD รายงานว่าพายุได้บรรลุถึงการเป็นพายุไซโคลน และใช้ชื่อ โรอานู (Roanu) ต่อมาพายุไซโคลนเคลื่อนตัวไปทางตะวันออกเฉียงเหนือและทวีกำลังขึ้นต่อเนื่องจนกระทั่งลมเฉือนที่มีตลอดเวลา และการที่มันอยู่ใกล้แผ่นดินมาก ทำให้มันเริ่มอ่อนกำลังลงในวันเดียวกัน อย่างไรก็ตาม ลมเฉือนได้ลดลงอย่างรวดเร็ว และโรอานูทวีกำลังแรงขึ้นได้อีกครั้ง การหมุนเวียนเริ่มก่อตัวขึ้นอีกครั้งรอบศูนย์การหมุนเวียนลมระดับต่ำ
วันที่ 21 พฤษภาคม ระบบเคลื่อนตัวไปทางตะวันออกเฉียงเหนือกึ่งเหนือ และขึ้นฝั่งใกล้กับเมืองจิตตะกอง ประเทศบังกลาเทศ ในขณะที่มันอ่อนกำลังลง